CELEX: 62012CA0515
Language: et
Date: 2014-04-03 00:00:00
Title: Kohtuasi C-515/12: Euroopa Kohtu (teine koda) 3. aprilli 2014 . aasta otsus (Lietuvos vyriausiasis administracinis teismase eelotsusetaotlus – Leedu) – „4finance” UAB versus Valstybinė vartotojų teisių apsaugos tarnyba, Valstybinę mokesčių inspekciją prie Lietuvos Respublikos finansų ministerijos (Direktiiv 2005/29/EÜ — Ebaausad kaubandustavad — Müügiedenduse püramiidskeem — Kompensatsiooni saamiseks tarbijate poolt võimaliku makstava tasu asjakohasus — Mõiste „maksab tasu” tõlgendamine)

26.5.2014   
            
            
               ET
            
            
               Euroopa Liidu Teataja
            
            
               C 159/7
            
         Euroopa Kohtu (teine koda) 3. aprilli 2014. aasta otsus (Lietuvos vyriausiasis administracinis teismase eelotsusetaotlus – Leedu) – „4finance” UAB versus Valstybinė vartotojų teisių apsaugos tarnyba, Valstybinę mokesčių inspekciją prie Lietuvos Respublikos finansų ministerijos
   (Kohtuasi C-515/12) (1)
   
   ((Direktiiv 2005/29/EÜ - Ebaausad kaubandustavad - Müügiedenduse püramiidskeem - Kompensatsiooni saamiseks tarbijate poolt võimaliku makstava tasu asjakohasus - Mõiste „maksab tasu” tõlgendamine))
   2014/C 159/08
   Kohtumenetluse keel: leedu
   
      Eelotsusetaotluse esitanud kohus
   
   Lietuvos vyriausiasis administracinis teismas
   
      Põhikohtuasja pooled
   
   
      Hageja:„4finance” UAB
   
      Kostja: Valstybinė vartotojų teisių apsaugos tarnyba, Valstybinę mokesčių inspekciją prie Lietuvos Respublikos finansų ministerijos
   
      Ese
   
   Eelotsusetaotlus – Lietuvos vyriausiasis administracinis teismas – Euroopa Parlamendi ja nõukogu 11. mai 2005. aasta direktiivi 2005/29/EÜ (mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004) (ELT L 149, lk 22) I lisa punkti 14 tõlgendamine – Müügiedenduse püramiidskeem, mis võimaldab tarbijal pärast sümboolse makse tegemist saada kompensatsiooni pigem teiste tarbijate skeemi kaasamise eest kui toodete müügi või tarbimise eest – Kompensatsiooni suuruse mõju müügiedenduse püramiidskeemina kvalifitseerimisele – Uute liikmete maksetega kompensatsiooni rahastamise proportsiooni suurus – Nõue, et see kompensatsioon oleks täielikult või suuremas osas rahastatud uute liikmete maksetega
   
      Resolutsioon
   
   Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 („ebaausate kaubandustavade direktiiv”), I lisa punkti 14 tuleb tõlgendada nii, et müügiedenduse püramiidskeem kujutab endast ebaausat kaubandustava kõigil tingimustel vaid juhul, kui niisuguses skeemis nõutakse tarbijalt mis tahes suuruses rahalise tasu võimaluse eest saada kompensatsiooni pigem teiste tarbijate skeemi kaasamisest, mitte toodete müügist või tarbimisest.
   
      (1)  ELT C 26, 26.1.2013.